b'\n_START_ARTICLE_\nJaime Lachica Sin\n_START_SECTION_\n\xc5\xbdivljenjepis\n_START_PARAGRAPH_\nIz njegovega priimka izhaja, da je bil kitajskega rodu. 3. aprila 1954 je prejel duhovni\xc5\xa1ko posve\xc4\x8denje._NEWLINE_10. februarja 1967 je bil imenovan za pomo\xc5\xbenega \xc5\xa1kofa Jara in za naslovnega \xc5\xa1kofa Obbe; 18. marca istega leta je prejel \xc5\xa1kofovsko posve\xc4\x8denje._NEWLINE_15. januarja 1972 je bil imenovan za nad\xc5\xa1kof pomo\xc4\x8dnika Jara in za naslovnega nad\xc5\xa1kofa Massa Lubrenseja; nad\xc5\xa1kofovski polo\xc5\xbeaj je nasledil 8. oktobra 1972._NEWLINE_21. januarja 1974 je bil imenovan za nad\xc5\xa1kofa Manile in 19. marca istega leta je potekalo \xc5\xa1kofovsko ustoli\xc4\x8denje._NEWLINE_24. maja 1976 je bil povzdignjen v kardinala in imenovan za kardinal-duhovnika S. Maria ai Monti._NEWLINE_Upokojil se je 15. septembra 2003.  _NEWLINE_V \xc4\x8dasu svojega ve\xc4\x8d kot \xc4\x8detrtstoletnega vodstva napomembnej\xc5\xa1e filipinske \xc5\xa1kofije je pridobil velik moralni in politi\xc4\x8dni vpliv ter je prispeval k padcu dveh filipinskih predsednikov. _NEWLINE_Zaradi bolezni ni mogel sodelovati na konklavu, ki je potekal le slabe tri mesece pred njegovo smrtjo.'